गुरवार बायलां आनी दुयेंती आशिल्ल्या नवजात शिशुंच्या पालकांक जावपी समस्या तशेंच दुयेंत नवजात शिशुंक जल्मांक घालूंक आनी तांच्या उपचाराचेर अदमासा भायर जावपी खर्चाच्या फाटभुंयेर, भलायकी आनी कुटूंब कल्याण मंत्रालयान गुरवार बायलांक भुरग्यांक जल्माक घालपाक तशेंच सिजेरियन शस्त्रक्रिया आनी दुयेंत नवजात शिशूंक (जल्मा उपरांत 30 दिसां मेरेन) ग्रामीण आनी शारी वाठारांतल्या सरकारी भलायकी संस्थांनी पुरायपणान फुकट आनी रोख रक्कम दिनासतना सेवा दिवपाचो मुखेल उपक्रम सुरू केलां. जननी शिशु सुरक्षा कार्यक्रम (जेएसएसके) 1 जून 2011 दिसा सुरू केल्लो.
 - ह्या उपक्रमा खाला सगल्या गुरवार बायलांक भौशीक भलायकी संस्थांनी भुरग्यांक पुरायपणान फुकट आनी कसल्याच शुल्का बगर जल्मांक दिवपाक अधिकार मेळटा, तातूंत सिजेरियन शस्त्रक्रियेचो आसपाव आसा.
 - ह्या अधिकारांत फुकट वखदां आनी उपभोग, शस्त्रक्रिये बगर भुरग्याक जल्म दिल्यार 3 दिसां मेरेन फुकट आहार आनी सिजेरियन शस्त्रक्रिया जाल्यार 7 दिसां मेरेन फुकट आहार, फुकट डायगनॉस्टीक्स आनी गरज पडटा तेन्ना फुकट रक्ताची पुरवण हांचो आसपाव आसा. ह्या उपक्रमांत घराकडल्यान संस्थेमेरेन, दुसरीकडेन वचपाक सांगल्यार त्या संस्थे मेरेन आनी परत वचपाक फुकट येरादारी सेवा मेळटा. तशेंच भौशीक भलायकी संस्थांनी आशिल्ल्या सगल्या दुयेंत नवजात शिशूंक जल्मा उपरांत 30 दिसां मेरेन उपचारा खातीर फुकट सेवा मेळटा. आता ही सेवा दुयेंत शिशूंकय मेळटा.
 - सरकारी भलायकी सुविधांनी सेवा घेतना गुरवार बायलांक आनी दुयेंत नवजात शिशुंचेर अदमासा भायर जावपी खर्च उणो करपाचो ध्येय हे येवजणेचो आसा.
 - हे येवजणेचो लाव 12 दशलक्ष परस चड गुरवार बायलांक जातलो असो अदमास आसा, जी भुरग्यांक जल्म दिवपाक सरकारी भलायकी सुविधेचो वापर करतात. ते भायर अजुनूय घरांनी भुरग्यांक जल्म दिवप निवडात तांकां संस्थांनी भुरग्यांक जल्म दिवपाक उर्बा मेळटली.
 - सगल्या राज्यांनी आनी संघ प्रदेशांनी ही येवजण चालीक लायल्या.
 नखेत्रांचेर वचून मानांकन दिवंक क्लिक करचें.
 © C-DAC. All content appearing on the vikaspedia portal is through collaborative effort of vikaspedia and its partners. We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws. 